Εικόνα που περιέχει κείμενο, γραμματοσειρά, λογότυπο, έμβλημα

Το περιεχόμενο που δημιουργείται από AI ενδέχεται να είναι εσφαλμένο.

**Ανακοινώσεις προς Φοιτητές για Διακοπή φοίτησης**

**(Αναστολή)**

**ΔΙΑΚΟΠΗ ΦΟΙΤΗΣΗΣ (Αναστολή)**

**(Άρθρο 76 παρ.4 του N. 4957/2022, όπως τροποποιήθηκε με το άρθρο 130 του Ν. 5224/2025 παρ.6 και ισχύει)**

Παρέχεται η δυνατότητα διακοπής φοίτησης (αναστολή σπουδών), κατόπιν αίτησης προς τη Γραμματεία του Τμήματος, πριν από τη λήξη της ανώτατης διάρκειας φοίτησης ( δηλ. μέχρι 6 έτη για 4ετούς φοίτησης ΠΠΣ και 8 ή 9 έτη για 5ετούς ή 6ετούς φοίτησης ΠΠΣ αντίστοιχα, με προσοχή βλ. σημείωση) . **Η διακοπή** μπορεί να έχει **συνολική διάρκεια έως δύο (2) έτη** (τέσσερα (4) ακαδημαϊκά εξάμηνα), **είτε άπαξ είτε τμηματικά, και ισχύει για χρονικό διάστημα κατ’ ελάχιστον ενός (1) ακαδημαϊκού εξαμήνου**.

Κατά τη διάρκεια της διακοπής:

* Η φοιτητική ιδιότητα αναστέλλεται.
* Δεν επιτρέπεται η συμμετοχή σε καμία εκπαιδευτική διαδικασία.
* Τα εξάμηνα διακοπής **δεν προσμετρώνται** στην ανώτατη διάρκεια φοίτησης.

**Σημείωση:** Κατά τη διάρκεια του τελευταίου ακαδ. έτους, πριν από την συμπλήρωση της ανώτατης χρονικής διάρκειας φοίτησης, αίτηση **διακοπής επιτρέπεται μόνο εφόσον έχει ολοκληρωθεί τουλάχιστον το 75% των απαιτούμενων διδακτικών και πιστωτικών μονάδων ECTS για την περάτωση των σπουδών.**

**Υποβολή Αιτήσεων**

**Η αίτηση** υποβάλλεται ηλεκτρονικά μέσω της πλατφόρμας **eservice.upatras.gr** σύμφωνα με τα εξής:

1. **Πρωτοετείς φοιτητές/τριες**: Εντός της περιόδου εγγραφής τους στο Τμήμα.
2. **Φοιτητές/τριες από το 2ο εξάμηνο και άνω**: Κατά το πρώτο δεκαπενθήμερο του κάθε εξαμήνου και **πριν από τη λήξη της προθεσμίας υποβολής δήλωσης μαθημάτων**, όπως αυτή ορίζεται από σχετική ανακοίνωση της Γραμματείας.

**Συνιστάται** η αίτηση να καλύπτει **ολόκληρο ακαδημαϊκό έτος και άρτιο αριθμό εξαμήνων**. Ο περιορισμός αυτός δεν ισχύει για φοιτητές/τριες που βρίσκονται πέραν της ελάχιστης διάρκειας σπουδών.

Σε εξαιρετικές περιπτώσεις (λόγοι ανωτέρας βίας), είναι δυνατή η υποβολή αίτησης και **μετά την παρέλευση των παραπάνω προθεσμιών**, με **αναδρομική ισχύ** από την έναρξη του τρέχοντος εξαμήνου.

Η αίτηση πρέπει να περιλαμβάνει:

* Το επιθυμητό χρονικό διάστημα διακοπής.
* Λόγους (π.χ. υγείας, ανωτέρας βίας, προσωπικοί, οικογενειακοί, οικονομικοί).

**Απαιτούμενα Δικαιολογητικά**

Μαζί με την αίτηση υποβάλλονται:

* Αντίγραφο της αστυνομικής ταυτότητας.
* Η ακαδημαϊκή ταυτότητα (φοιτητικό πάσο) προσκομίζεται στη Γραμματεία.  
  *Σε περίπτωση απώλειας, δηλώνεται η απώλεια με υπεύθυνη δήλωση.*

Η Γραμματεία ελέγχει τυχόν εκκρεμότητες με:

* Φοιτητικές Εστίες (παράδοση δωματίων)
* Βιβλιοθήκη
* Κάρτα Σίτισης
* Πρόγραμμα ERASMUS  
  σε συνεργασία με τις αρμόδιες Υπηρεσίες.

Η **απόφαση διακοπής** **φοίτησης** λαμβάνεται από το Τμήμα και κοινοποιείται στην Κοσμητεία της οικείας Σχολής, για την εποπτεία της ορθής εφαρμογής της διαδικασίας.

**Τροποποίηση Αίτησης – Επαναφορά στη Φοίτηση**

Ο/Η φοιτητής/τρια που έχει τεθεί σε καθεστώς διακοπής μπορεί να αιτηθεί την **πρόωρη επαναφορά** σε καθεστώς κανονικής φοίτησης.

Η σχετική αίτηση υποβάλλεται:

* Στο πρώτο δεκαπενθήμερο κάθε ακαδημαϊκού εξαμήνου,
* Και **οπωσδήποτε πριν τη λήξη της προθεσμίας υποβολής δήλωσης μαθημάτων**, όπως ορίζεται από τη Γραμματεία.

***Εξαίρεση***: **Η προθεσμία μπορεί να παραταθεί σε περιπτώσεις ανωτέρας βίας.**

Η επαναφορά κοινοποιείται στην Κοσμητεία της οικείας Σχολής.

Με τη λήξη της περιόδου διακοπής, ο/η φοιτητής/τρια **επανέρχεται αυτόματα** σε κανονική φοίτηση, με όλα τα δικαιώματα και τις υποχρεώσεις που είχε πριν τη διακοπή.

**Για Πληροφορίες**

Για οποιαδήποτε διευκρίνιση ή βοήθεια στη διαδικασία, παρακαλούμε επικοινωνήστε με τη Γραμματεία του Τμήματος.

**Με εκτίμηση,**  
*Η Γραμματεία του Τμήματος θεατρικών Σπουδών*